Кампетэнтнае журы выбрала з усіх прадстаўленых праектаў самыя адметныя. Сярод практычных праектаў па энергазберажэнні перамогу атрымаў навучэнец сярэдняй школы № 5 Баранавіч Уладзіслаў Ліс. З культурна-відовішчных мерапрыемстваў самае запамінальнае распрацавалі навучэнцы Магілёўскага абласнога цэнтра творчасці. У намінацыі “Мастацкая работа па прапагандзе эфектыўнага і рацыянальнага выкарыстання энергарэсурсаў” вызначылі некалькіх пераможцаў. Самы крэатыўны відэаролік стварыў навучэнец Гродзенскага дзяржаўнага каледжа тэхнікі, тэхналогій і дызайну Вячаслаў Чубоўскі, а найбольш творчую работу ў паднамінацыі “Лістоўка, плакат, малюнак” прадставіў вучань сярэдняй школы № 40 Магілёва Арсеній Шышлін. А вось калектыў сярэдняй школы № 40 Гомеля атрымаў пераможны дыплом за лепшую арганізацыю адукацыйнага працэсу ў сферы энергазберажэння.